( 215 ) 
reçu celle de sa Majesté de xix de ce mois escripte a Bonn par laquelle 
sadite Majesté me mande de continuer en ma charge et tenyr main a ce 
que justice se fasse de manière que avant mon parlement la cite puisse 
demeurer en bonne asseurance union et tranquillité et pour ce Monsei¬ 
gneur que sadite Majesté entendra par ce que dessus lestât des affaires 
jusques a cest heure ny sauroyt que adjouter sinon que jattends le retour 
des commissaires envoyés en Brabant et response de la Royne de ce qui 
lui semblera se debvoir faire touchant les aultres prisonniers. Mr. de 
Liege qui retourna hier soir me dit que ce jourdhuy nous aurons ladite 
response dudit Liege. Ce xxvn daoust. 
Charles Boisot. 
xvti 
Lettre de Boisot à Char les-Quint^ du 50 août 1545. 
(Original, même liasse.) 
Sire, hier matin Mr. levesque de Liege et les députés des estats me firent 
remontrer que la Royne nauroit volu rendre Jehan dAremberghe seigneur 
de Lumpnes es mains dudit seigneur evesque selon que ladite dame 
lavoit consenti par ung acte du mi de ce mois dont la copie va avec 
cestes, nestoit que sobligeast a la garde diceluy soubx le péril de ses 
biens patrimoniaux, ce que ledit seigneur evesque dit navoir volu faire, 
nestoit quil y eust matière pour lenserrer en prison et que ne se pouroit 
asseurer de luy retenant la liberté quil a présentement, ce qui aussi aus- 
dits députez ne sembloit raisonnable, mais que ladite dame Royne se 
debvoit contenter que ledit seigneur evesque assignast pour prison audit 
de Lumpnes lune de ses maisons ou forteresse du pays de Liege et que 
iceluy de Lumpnes promest et se obligeast et pareillement la dame de 
Serain sa mere comme il est contenu au mémoire icy joinct. Et pour ce 
que Sire que ladite dame Royne les auroit remis 'a votre Majesté comme 
dient lesdits députez iceulx seign. evesque et députez mont requis den 
escripre à V. M. affin qu’il plaise a icelle les sur ce pourveoir, et con¬ 
sentir ladite restitution estre faicte soubx lesdites conditions, ce que jay 
volontiers fait pour faire cesser les aigres poursuites que ladite dame de 
Serain fait pour sondit filz et procure le plus quelle peust de faire 
assembler les xxxii mestiers pour leur en faire les doléances et les sti- 
